बेंगलुरु। कर्नाटक में 12 मई को होने वाले विधानसभा चुनावों में मतों का प्रतिशत बढाने के लिए कर्नाटक एसोशिएटेड मैनेजमेंट ऑफ प्राइमरी एंड सेकेंडरी ने एक अनेखी पहल की है। अगर किसी बच्चे के माता पिता इन चुनावों में वोट डालने जाते है तो उनके बच्चों के एग्जाम में 2-2 अंक दिए जाएंगे। वोट डालने वाले बच्चों के मात-पिता को स्कूल में अपनी स्याही लगी उंगली सबूत के तौर पर दिखानी पड़ेगी। अगर किसी बच्चे के माता और पिता दोनों वोट डालने जाते हैं तो उनके बच्चों को चार अंक अधिक दिए जाएंगे। इस कैंपेन का मकसद बच्चों के माता-पिता को वोटिंग के लिए प्रोत्साहित करना है।